Diari Oficial de la Generalitat Valenciana


Sumari del DOGV 5280, del 14-06-2006 (2006/6302)

RESOLUCIÓ de 7 d'abril de 2006, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació de la línia subterrània d'alta tensió de 132 kV, S/C, Beniferri-Torrefiel, en l'encreuament de la carretera CV-35 amb la carretera CV-30, en el terme municipal de València, província de València. (ATLINE/2005/717/46).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5280

Data del DOGV
:   14-06-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/6302


Data del document
:   07-04-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * València
    * subministrament d'energia elèctrica
    * empresa privada

RESOLUCIÓ de 7 d'abril de 2006, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació de la línia subterrània d'alta tensió de 132 kV, S/C, Beniferri-Torrefiel, en l'encreuament de la carretera CV-35 amb la carretera CV-30, en el terme municipal de València, província de València. (ATLINE/2005/717/46). [2006/6302]  
Vist l'expedient amb referència ATLINE/2005/717/46 incoat pel Servici Territorial d'Energia de València a instàncies d'Iberdrola Distribución Eléctrica, SAU, (d'ara endavant, Iberdrola), amb domicili en el 46002 València, carrer d'Isabel la Catòlica, núm. 12, relatiu a la sol·licitud de 7 de desembre de 2005 sobre l'autorització administrativa i l'aprovació de projecte d'execució, per a la modificació de la línia subterrània d'alta tensió de 132 kV S/C Beniferri-Torrefiel, en l'encreuament de la carretera CV-35 amb la carretera CV-30, Ronda Nord de València, en el terme municipal de València, província de València.  
A la mencionada petició s'adjunta projecte d'execució firmat per l'enginyera industrial, Sra. Laura Barandiarán Balzola, visat pel Col·legi Oficial d'Enginyers Industrials de la Comunitat Valenciana, demarcació de València amb data 24 de novembre de 2005.  
Vist que, el dia 24 de febrer de 2006, es va publicar en el Butlletí Oficial de la Província de València l'anunci corresponent a la informació pública prevista en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per a ser examinat el projecte de la instal·lació i formular les reclamacions que es consideren oportunes.  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que en l'expedient consta que la desviació de la línia d'alta tensió està prevista dins de les obres del projecte modificat aprovat pel director general d'Obres Públiques, amb data 1 de desembre de 2005, i que les obres de la Ronda Nord tenen Declaració d'Impacte Ambiental amb data 13 de desembre de 1993  
Vist que, de conformitat amb el que establix l'esmentat Decret 88/2005, de 29 d'abril, es va remetre separata del projecte a les administracions, organismes i empreses de servici públic o d'interés general, a fi que prestaren la seua conformitat o oposició a l'autorització sol·licitada i, si és el cas, les condicions tècniques procedents, concretament als següents:  
Ajuntament de València, sense que conste en l'expedient cap resposta sobre això.  
Aigües de València, sense que figure resposta en l'expedient.  
Telefónica de España, SAU, per encreuament amb canalitzacions, i mostra la seua conformitat amb la instal·lació projectada, amb les condicions que el seu informe conté.  
Les condiciones esmentades es van remetre oportunament al peticionari perquè foren acceptades o formulara les objeccions que estimara procedent i va estar d'acord amb el contingut d'estes.  
Vist que d'acord amb la sol·licitud i el projecte d'execució presentats, la finalitat que es perseguix amb la dita instal·lació és l'adequació de la línia actualment existent amb motiu dels treballs de modificació de la carretera CV-35 (Ronda Nord de València).  
Vist que el Servici Territorial d'Energia de València, competent per a la instrucció de l'expedient de sol·licitud, n'ha emés un informe favorable.  
Vist que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Atés a la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol   
Primer. Autoritzar administrativament a Iberdrola Distribución Eléctrica, SAU, la modificació de la línia subterrània d'alta tensió 132 kV S/C Beniferri-Torrefiel, en l'encreuament de la carretera CV-35 amb la carretera CV-30, en el terme municipal de València, província de València i les característiques principals de la qual són les següents:  
Traçat: encreuament de la carretera CV-35 amb la carretera CV-30. (Ronda Nord)   
Tensió nominal: 132 kV (1a categoria).  
Freqüència: 50 Hz.  
Nombre de circuits: 1  
Potència màxima que s'ha de transportar (1r circuit): 149 MVA.  
Tipologia constructiva: subterrània  
Inici: cambra d'entrocament (nova construcció) que s'unirà amb la línia actual Beniferri-Torrefiel.  
Final de la línia: cambra d'entroncaments (nova construcció) de connexió de la línia modificada amb la línia actual Beniferri-Torrefiel.  
Conductors: cables d'aïllament sec d'alumini amb secció de 630 mm2 i cable dielèctric de nucli de fibra òptica tipus PKP  
Longitud: 329 m.  
Pressupost: 330.566,62 euros.  
Segon. Aprovar el projecte d'execució referit a la modificació de la línia autoritzada en el punt primer de la present resolució, firmat per l'enginyera industrial, Sra. Laura Barandiarán Balzola, visat pel Col·legi Oficial d'Enginyers Industrials de la Comunitat Valenciana, demarcació de València, amb data 24 de novembre de 2005, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de 60 dies, comptadors a partir de la notificació de la present resolució. No obstant això, abans de l'acabament del termini esmentat, Iberdrola Distribución Eléctrica, SAU, podrà sol·licitar-ne una ampliació per mitjà d'una sol·licitud motivada davant d'esta Direcció General d'Energia.   
3. El titular informarà de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per un tècnic facultatiu competent, el qual acreditarà que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. L'administració deixarà sense efecte la present resolució en el moment que observe l'incompliment de les condicions s'hi imposen.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 7 d'abril de 2006.. El director general d'Energia. Antonio Cejalvo Lapeña.